
Esselamu alejkum. Moje pitanje se odnosi na Mustafu Čajlakovića, za kojeg sam ja doznao preko interneta. Internet stranica je lijepo uređena, nudi mnogo stvari. Jedino rubrika “pitanja i odgovori” je mene navela da vas pitam za jednu cenzuru o njemu.  

Mnogi ljudi pitaju stvari vezane za sudbinu, nafaku, probleme, imena svoja šalju kao i imena drugih osoba. Nekim osobama preporučuje da ga lično posjete kako bi riješili njihov problem. Koliko je to sve ispravno?


* 
* 
* 
* 
* 
* 
* 

 
STRANICA SUFIJSKOG ŠEJHA MUSTAFE ČAJLAKOVIĆA

Alejkumusselam.


Pregledao sam njegovu stranicu i ono što on i njegova stranica nude.


Bila bi dovoljna stvar sama činjenica to da je on sufijski šejh rifaijskog tarikata da musliman ne treba da ide na ovu stranicu i na njene sadržaje i traži islamsku uputu sa nje, jer sve što je došlo od sufizma je stranputica i dalalet samo je razlika u nijansama i kategorijama dalaleta među samim sufijama. Neki od njih su otišli čak i u ***[kufr](https://pitajucene.com/search/kufr/questions/ "Pretraži pitanja o kufru")*** i ***[širk](https://pitajucene.com/search/%C5%A1irk/questions/ "Pretraži pitanja o širku")***, dok oni najblaži od njih baziraju vjeru na tzv. novotarskim zikrovima, pročišćavanju duše i sličnih nakaradnih tumačenja koja su im svojstvena.


Međutim, belaj kod ovog šejha nije samo taj što je sufija i što je na dalaletu i odvodi druge koji ga slijede na dalalet, nego i u tome što se bavi gatanjem, proricanjem sudbine i sihrom. Pa ko sazna za ovo treba znati da mu nije dozvoljeno uzimati tumačenje vjere od njega niti se obraćati njemu tražeći pomoć u rješavanju svojih životnih problema kod njega. Njegovu stranicu može da posjeti samo učen čovjek kako bi ustanovio stepen njegovog dalaleta i upozorio ljude na njega.


Znači, nije kod njega sporna samo rubrika pitanja i odgovori u kojima se jasno i nedvosmisleno vidi da se bavi proricanjem sudbine i sihrom, nego kompletna stranica i sam šejh. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


